L-Unjoni Ewropea tħarrax is-sanzjonijiet tagħha kontra l-Korea ta' Fuq. Fis-16 ta' Ottubru, il-Kunsill Affarijiet Barranin iddiskuta s- sitwazzjoni fil-peniżola Koreana u b'mod partikolari l-iżvilupp li għaddej tal-armi nukleari u l-missili ballistiċi tar-RDPK bi ksur u nuqqas ta' osservazzjoni sfaċċat tar-riżoluzzjonijiet tal-Kunsill tas-Sigurtà tan-NU. Minħabba t-theddida persistenti għall-paċi u l-istabilità internazzjonali mir-RDPK, il-Kunsill adotta miżuri awtonomi ġodda tal-UE biex tkompli tiżdied il-pressjoni fuq ir-RDPK biex jikkonforma mal-obbligi tiegħu. Il-miżuri jikkumplementaw u jsaħħu s-sanzjonijiet tal-Kunsill tas-Sigurtà tan-NU. Dawn jidħlu fis-seħħ b'mod immedjat. Il-miżuri l-ġodda jinkludu: projbizzjoni totali fuq l-investiment tal-UE fir-RDPK, fis-setturi kollha. Preċedentement, il-projbizzjoni kienet limitata għal investiment fl-industrija relatata mal-armi nukleari u dawk konvenzjonali, fis-setturi tal-minjieri, tar-raffinament u tal-industriji tal-kimika, tal-metallurġija u tax-xogħol tal-metall u ajruspazjali; projbizzjoni totali fuq il-bejgħ ta' prodotti petrolifiċi raffinati u ż-żejt mhux maħdum lir-RDPK. Dawn l-esportazzjonijiet kienu soġġetti għal ċerti limitazzjonijiet skont ir-riżoluzzjoni tal-Kunsill tas-Sigurtà tan-NU tal-11 ta' Settembru; it-tnaqqis tal-ammont ta' trasferit lejn ir-RDPK minn EUR 15 000 għal ; peress li huma suspettati li qed jintużaw biex jappoġġaw il-programmi tal-missili nukleari u ballistiċi illegali tal-pajjiż Barra minn hekk, bil-ħsieb li jiġu eliminati r-rimessi lejn ir-RDPK, l-istati membri qablu li ma jġeddux l-awtorizzazzjonijiet ta' xogħol għal ċittadini tar-RDPK preżenti fit-territorju tagħhom, ħlief għal refuġjati u persuni oħra li jibbenefikaw minn protezzjoni internazzjonali. Il-Kunsill żied ukoll tliet persuni seba' entitajiet li jappoġġaw il-programmi illeċiti mal-listi ta' dawk soġġetti għal iffriżar tal-assi u restrizzjonijiet fuq l-ivvjaġġar. Dan iwassal in-numru totali għal 41 individwu u 11-il entità taħt miżuri restrittivi kontra r-RDPK kif iddeżinjati mill-UE b'mod awtonomu. Barra minn hekk, 63 individwu u 53 entità huma elenkati min-NU. Il-ministri qablu wkoll li jagħmlu lobbying b'mod attiv għal implimentazzjoni robusta tar-riżoluzzjonijiet rilevanti kollha tal-Kunsill tas-Sigurtà tan-NU mill-istati membri kollha tan-NU. Kuntest L-UE qed timplimenta r-riżoluzzjonijiet kollha tal-Kunsill tas-Sigurtà tan-NU adottati b'reazzjoni għall-programmi tar-RDPK tal-armi nukleari u tal-missili ballistiċi. Barra minn hekk, l-UE imponiet miżuri restrittivi awtonomi kontra r-RDPK, li jikkomplementaw u jsaħħu r-reġim ta' sanzjonijiet tan-NU. Ġurnal Uffiċjali tas-16 ta' Ottubru 2017 Miżuri restrittivi tal-UE kontra l-Korea ta' Fuq (informazzjoni ġenerali) Konklużjonijiet tal-Kunsill dwar ir-Repubblika Demokratika tal-Poplu tal-Korea (stqarrija għall-istampa 17/7/17) Diskors minn Federica Mogherini waqt is-sessjoni plenarja tal-Parlament Ewropew dwar is-sitwazzjoni fir-Repubblika Demokratika tal-Poplu tal-Korea, 12/09/2017 Ara l-paġna tal-laqgħa